બ્રેન્ડન મેવુતા અને સિકંદર રઝાની જોરદાર બોલિંગના પ્રતાપે ઝિમ્બાબ્વેઍ પ્રથમ ટેસ્ટમાંં બાંગ્લાદેશને તેમની જ ધરતી પર ૧૫૧ રને હરાવી દીધું હતું. ઝિમ્બાબ્વેનો પાંચ વર્ષમાં આ પ્રથમ ટેસ્ટ વિજય છે અને વિદેશની ધરતી પર ૧૭ વર્ષ પછી તેણે ટેસ્ટ જીતી છે. ટેસ્ટ ક્રિકેટમાં ડેબ્યુ કરનારા લેગ સ્પિનર માવુતાઍ ૨૧ રનમાં ૪ જ્યારે અોફ સ્પિનર સિકંદર રઝાઍ ૪૧ રનમાં ૩ વિકેટ ઉપાડી હતી. બાંગ્લાદેશને ચોથા દિવસે વિજય માટે ૩૨૧ રનનો પડકાર મળ્યો હતો. જો કે આ ટીમ પોતાના જ ઘરઆંગણે માત્ર ૧૬૯માં તંબુભેગી થઇ ગઇ હતી. આ વિજય સાથે ઝિમ્બાબ્વેઍ ૨ મેચની સિરીઝમાં ૧-૦ની સરસાઇ મેળવી લીધી છે. ઝિમ્બાબ્વેઍ પ્રથમ ઇનિંગમાં ૨૮૨ રન બનાવ્યા હતા, જેની સામે બાંગ્લાદેશની ટીમ ૧૪૩ રનમાં જ અોલઆઉટ થઇ હતી.